Walter Charleton
**Walter Charleton** (helmikuu 1619 - huhtikuu 1707) oli englantilainen lääkäri, kirjailija ja filosofi.

Charleton opiskeli Magdalen Hallissa Oxfordin yliopistossa. Hänestä tuli Kaarle I:n ja Kaarle II:n lääkäri ja merkittävä Royal Societyn varhainen jäsen.

Tutkimukset
-----------

Lääkärinä Charleton kirjoitti fysiologiasta. Lisäksi hän kirjoitti muun muassa teologiasta ja luonnonhistoriasta. Charleton oli ensimmäisiä uusepikurolaisia Pierre Gassendin jalanjäljissä. Hän julkaisi selvästi Gassendin vaikutuksesta useita epikurolaisuutta, atomismia ja ateismia käsitelleitä teoksia, ja oli merkittävä epikurolaisten ajatusten levittäjä Englannissa.

Ornitologina Charleton tutki Kaarle II:n aviaarion lintuja, ja päätyi jakamaan linnut kahteen pääluokkaan: maalintuihin ja vesilintuihin. Maalinnut hän luokitteli joko petolinnuiksi, kuten kotkat, käet, tai emut; siemenpedoiksi eli siemensyöjiksi jaettuina niihin, jotka kylpevät tomussa (kanat, hanhet), tai tomussa ja vedessä (kuten kyyhkyt ja varpuset); laululintuihin (kuten kiurut ja peipot); marjansyöjiin (kuten mustarastaat ja kottaraiset); ja lopuksi hyönteissyöjiin, jotka jakaantuvat niihin, jotka eivät laula (kuten tikat tai pähkinänakkelit) ja laululintuihin (kuten tiaiset ja satakielet). Vesilinnut luokiteltiin joko räpyläjalkaisiin tai petoeläimiin (*fissipedia*). Jälkimmäinen luokka jaettiin vielä kolmeen osaan, kalansyöjiin (kuten haikarat tai kattohaikarat), hyönteissyöjiin (kuten rantakanat tai metsäkanalinnut) ja kasvinsyöjiin, kuten kurjet. Charletonin luokittelu unohtui nopeasti John Rayn ja Francis Willughbyn julkaistua teoksensa *Ornithologia libri tres*.

Teokset
-------

* *Deliramenta catarrhi* (1650)
* *The darkness of atheism dispelled by the light of nature* (1654)
* *Physiologia Epicuro-Gassendo-Charletonia: or a fabrick of science natural, upon the hypothesis of atoms* (1654) - perustui suurelta osin Pierre Gassendin teokseen *Animadversiones* (1649)
* *Epicurus's Morals* (1656)
* *Chorea Gigantum* (1663) - pyrki todistamaan, että Stonehenge on tanskalaisten rakentama
* *Natural History of the Passions* (1674) - perustui Jean-François Senaultin teokseen *De l'usage des passions* (1641)
* *A Brief Discourse concerning the Different Wits of Men* (1675)
* *The harmony of natural and divine laws* (1682)

Lähteet
-------

* Booth, Emily: *A Subtle and Mysterious Machine: The Medical World of Walter Charleton (1619-1707)*. Springer, 2005. ISBN 140203377X.
* Cousin, John William: *A Short Biographical Dictionary of English Literature*. London: J. M. Dent & sons; New York, E. P. Dutton, 1910.

### Viitteet

1. ↑  Parkin, Jon: *Science, Religion and Politics in Restoration England: Richard Cumberland's De Legibus Naturae*, s. 149. Royal Historical Society/Boydell Press, 1999. ISBN 0861932412.
2. ↑  Chansigaud, Valérie: *The History of Ornithology*. Mame, Ranska: New Holland Publishers, 2009. ISBN 978 1 84773 433 4.

Aiheesta muualla
----------------

* Winterbottom, Anna: The Elusive Legacy of Walter Charleton (Arkistoitu – Internet Archive) *Nature Network* (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Walter Charleton